Chernobil 25 godina kasnije
Procjene broja umrlih od posljedica nesreće na nuklearnoj elektrani u Chernobilu se kreću od nekoliko stotina do jednog miliona.
Nakon Chernobila, veliko područje Ukrajine ostaje sa opasno visokom radijacijom, i nije pogodno za boravak ljudi, najmanje u narednih 300 godina. Sadašnji problemi sa nukelarkom u Japanu izazvani izuzetno snažnim zemljotresom podstiču i sjećanja na nesreću koja se prije dvadeset pet godina, 26. aprila 1986. dogodila u nukelarnoj elektrani u Chernobylu, u tadašnjoj Sovjetskoj republici Ukrajini, kada je reaktor 4 eksplodirao i izgorio. To je ostala do sada najteža nuklearna nesreća u istoriji. Medjutim, još uvijek se pouzdano ne zna koliko ljudi je izgubilo živote zbog te nesreće. Natalia Manzurova je preživjela Chernobyl. Ona je, kratko nakon eksplozije, sa 15 drugih naučnika poslata na mjesto nuklearne nesreće, kako bi odpočeli četverogišnje izučavanje uticaja radijacije na okruženje. "Medju naučnicima, koji su tamo bili, ja sam jedina preživjela. Bilo je, takodjer, labaoratorijskih radnika koji su došli sa naučnicima. Sada ih je u životu samo nekoliko", kaže Manzurova. Oko 350 hiljada ljudi koji su živjeli u blizini Chernobyla, i konačno evakuisani, takodjer su primili dozu radijacije iznad normalne. Ali procjene broja umrlih od radijacije se kreću od nekoliko stotina do blizu jednog miliona. U 2005., Svjetska zdravstvena organizacija je objavila izvještaj u kojem se navodi da je u prvoj deceniji nakon nesreće umrlo 2200 ljudi. Burton Bennet, predsjednik Chernobilskog Foruma, kaže da se u izvještaju zaključuje da su posljedice Chernobyla daleko manje nego što su mnogi vjerovali: "Bilo je trenutnih povreda uposlenih, koji su se zadesili u nesreći. Ali za većinu stanoništva u okolini nuklearke, radijacija je bila relativno niska i ne bi trebala uzrokovati ozbiljnije zdravstvene probleme." U izvještaju UN-a se navodi da se kod 4000 černobilskih žrtava, medju kojima veliki broj djece, kasnije razvio rak štitnjače. Natalia Manzurova je takodjer dobila rak: "Najgore je što je moj imuni sistem postao slab i stalno sam izložena prehladama i gripama. Takodjer, imam problema sa centralnim nervnim sistemom, posebno nakon moždanog udara", kaže ona. Mnogi stručnjaci vjeruju da je radijacija iz Chernobyla uzrok poremećaja kod novorodjene djece. Dr. Janette Sherman je toksikolog i autor više knjiga o radijaciji: "Prema našim nalazima sada se u Bjelorusiji samo 20 procenata djece mogu smatrati zdravim. 80 procenata su bolesni, bilo sa intelektualnim problemima, bilo da se radjaju ispod normalne težine, sa oštećenima na mozgu i mnogostrukim oboljenjima. Najveći problem na duge staze su oštećanja mozga." Ali voditelj studije UN-a, Burton Bennett kaže da u području sa jako velikom stopom siromaštva, alkoholizma i korištenja duhana, mnogi ljudi su spremani da Chernobyl okrive za njihove zdravstvene probleme. Alexey Yablokov je bio naučni savjetnik Sovjetske vlade. On smatra da Svjetska zdravstvena organizacija nije rekla istinu o Chernobylu. "Naše kalkulacije, koje sam dijelom obajvio u knjizi, pokazuju da je tokom 25 godina bilo milion ili više smrtnih slučajeva u vezi sa Chernobylom. I to još nije kraj", kaže Yablokov. Bez obzira koliko su naučne procjene različite, u jednom se svi slažu - veliko područje Ukrajine ostaje sa opasno visokom radijacijom, i nije pogodno za boravak ljudi, najmanje u narednih 300 godina.